Hugo d’Alesi

Hugo d'Alesi (født Frédéric Alexianu, 10. februar 1849 i Sibiu, Transilvania, død 11. november 1906 i Paris, Frankrike) var en rumenskfødt fransk kunstner.

Alési var sønn av en kapellmester. Etter at han besøkte Bergskolen i Sighișoara reiste han til Brașov, der han arbeidet som kjøpmansassistent og deretter til București der han ble bokhandler. I 1873 reiste han til Konstantinopel und arbeidet i tre år som tegner i Smyrna. I 1877 reiste han til Italia for å studere kunst, og bosatte seg senere i Paris, der han ble ansatt hos «Le Mercie», et litografiselskap.

Han begynte å tegne plakater for teatre og fornøyelsessteder, og reklameplakater og prospektkort for jernbaneselskaper, skipselskaper og bilprodusenter.

Han var også opptatt av å lage et universalspråk basert på ideografiske tegn. To slike arbeider ble oppdaget etter at han døde.

Annet 
Noen av hans plakater, for eksempel Centenaire de la lithographie. Galerie Rapp (1895) og Chemin de fer de l'Est: Venedig ble publisert i tidsskriftet Les Maîtres de l'affiche som ble stiftet av Jules Chéret.

Hans verk Mareorama ble en stor attraksjon på Verdensutstillingen i Paris i 1900. Det var et bevegelig skipsdekk som skapte illusjonen av å befinne seg på et dampskip som man reiste med fra Marseille til Konstantinopel.

Sammen med konen praktiserte han spiritisme.

Utstillinger 

 1901 Galerie Georges Petit, Paris, 
 1896 Centenaire de la Lithographie, Wien

Billedgalleri

Referanser

Litteratur 

 Rolf Schuller: Hugo d’Alési. I: Allgemeines Künstlerlexikon. Die Bildenden Künstler aller Zeiten und Völker (AKL). Bind 2, Seemann, Leipzig 1986, ISBN 3-363-00115-0, s. 256.
 Alési, Hugo d’. I: Ulrich Thieme, Felix Becker (utg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 1: Aa–Antonio de Miraguel. Wilhelm Engelmann, Leipzig 1907, s. 254
 The Mareorama at the Paris Exposition. I: Scientific American. Bind 83, nr. 13, 1900, s. 198, ISSN 0036-8733,

Franske malere
Rumenske malere
Personer fra Sibiu
Personer fra Paris